Trelis/gawiki huggingface dataset:
Eòin Dòmhnallach (Cille Mhoire). Ba shaineolaí é Eòin Dòmhnallach (Eòin Eachainn Eòin Dhòmhnaill ‘ic Ghilleasbaig Eòin ’ic Shomhairle) ar chultúr, sheanchas agus stair, ó cheantar Chille Mhoire san Oileán Sgitheanach. Fuair sé bás i mí Dheireadh Fómhair 2021.
Mac crochtóra ba ea é, agus léirigh sé suim mhór i gcultúr agus i dteanga cheantar na Coille Móire ó aois an-óg, agus spéis ar leith i dtraidisiún an tí cheilí.
Bhunaigh sé Taigh-tasgaidh (Músaem) Chille Mhoire sa bhliain 1965, ceann de na chéad músaeim faoin spéir in Albain a d’oscail i 1965, rud a mheallann turasóirí ó gach cearn den domhan inniu.u.
I 1970, cheannaigh sé an Óstán Dhùn Thuilml, a bhí ar siúl aige ar feadh 27 bliain sular éirigh sé as. Chomh maith leis an obair sin, bhailigh sé go leor béaloideas áitiúil ó cheantar na Coille Móire ó na 1960idí ar aghaidh, ag baint úsáide as téipthaifeadán chun muintir an phobail a thaifeadadh. Ba mhinic é ag cur le cláracha Gaeilge an BhBC ar an raidió agus ar an teilifís chomh maith, agus é ag labhairt ar go leor ábhar, agus é nasctha go minic le háit iasachta.
Sa bhliain 2000 bronnadh MBE air, as an obair luachmhar a rinne sé ag caomhnú an chultúir Ghaelaigh i dTròndairnis, agus in 2011 bronnadh an gradam air ó Shabhal Mòr Ostaig. 
Bhí baint mhór aige leis an eaglais, áit a raibh sé ina chléireach ar an seisiún, agus ina réamhchantóir le blianta fada.
Fearghas Ewing. Is polaiteoir Albanach é Fergus Ewing, BPA ( Béarla : "Fergus Ewing" ). 
Is é an BhPA d'Inbhir Nis agus Inbhir Narann é; bhí sé ina bhall den Rialtas freisin mar Aire Fuinnimh, Fiontair agus Turasóireachta agus rinneadh Státrúnaí don Gheilleagar Tuaithe agus don Nascacht de tar éis thoghchán na hAlban 2016. Is ball é de Pháirtí Náisiúnta na hAlban . D'fhág sé an rialtas tar éis thoghchán 2021. 
Vótáil sé i gcoinne an Rialtais i rún mímhuiníne i Lorna Slater, an tAire Uaineach i mí an Mheithimh 2023. Mar gheall air seo, dhíbir feisirí de Pharlaimint na hAlban é as grúpa parlaiminte an PNA ar feadh seachtaine. 
Bhí sé pósta ar Margaret Ewing, BPA, a fuair bás den ailse i 2006 agus is mac é le Winnie Ewing freisin. Is í a dheirfiúr, Annabelle Ewing, an BPA do Chowdenbeath agus bhí sí ina haire freisin.
Narges Mohammadi. Tá Narges Mohammadi () ar dhuine de na mná feachtais is aitheanta san Iaráin (rugadh í ar 21 Aibreán 1972). Bhí go leor oibre déanta aici ar son chearta na mban agus ar son deireadh a chur leis an bpionós báis. Cuireadh sa phríosún í ar 16 Samhain 2021. Bhí dhá bhliain déag príosúin gearrtha uirthi, as "bolscaireacht i gcoinne an stáit a scaipeadh".
Bronnadh Duais Nobel na Síochána ar Mohammadi ar 6 Deireadh Fómhair 2023. Rinne lucht eagraithe Duais Nobel na Síochána cur síos uirthi mar "throdaí na saoirse".
Miura 1. Is feithicil lainseála inghnóthaithe fo-fhithiseach é El Miura 1 (ar a dtugtaí El Arion 1 roimhe seo) a d’fhorbair an chuideachta Spáinneach PLD Space. Tá sé beartaithe go mbeidh sé ar an gcéad fheithicil lainseála in-aisghabhála san Eoraip.
Fieseler Fi 103. Ba é an Fieseler Fi 103 an chéad diúracán cúrsála a úsáideadh go míleata. Tugadh V1 (arm díoltais 1) air freisin mar cheann de na “ (airm mhíorúilteacha) i mbolscaireacht Naitsíoch an Dara Cogadh Domhanda. Thug an déantóir FZG 76 (Flakzielgerät 76 ) air, agus bhí sé réidh le húsáid in earrach na bliana 1944. Ó Mheitheamh 1944 go Márta 1945, bhí thart ar 12,000 Fi 103 in úsáid ag an Wehrmacht i gcoinne targaidí i Sasana (Londain) agus sa Bheilg (Calafort Antuairp) den chuid is mó.
Lódaíodh an “diúracán fadraoin aerárthachchruthach” a forbraíodh thar ceann "Das Reichsluftfahrtministerium" (Aireacht Eitlíochta an Reich) ó lár na bliana 1942 le beagnach tonna pléascán agus mar sin tugadh "Die Flügelbomben" (buamaí sciatháin) orthu.
Ainmniúcháin.
Téarma bolscaireachta ab ea "V1" a chum Joseph Goebbels, "Fieseler Fi 103" an t-ainmniú míleata bunaithe ar liosta cineáil den "Reichsluftfahrtministeriums". Ar dtús tugadh "Höllenhund" (Cú ifrinn) air go hoifigiúil, comhaontaíodh an t-ainm "V-Waffe" ar 17 Meitheamh, 1944 ar mholadh Hans Schwarz van Berk. Thug an pobal áitiúil "Der Eifelschreck" (An t-uafás Eifel) ar an V1, a seoladh go príomha i dtreo na Bruiséile, Antweirp agus Liège ó rampaí san Eifel, mar gheall ar an iliomad luath - thuairteanna.
Siarra Blanca. Is masaíf shléibhtiúil í Sierra Blanca sa chordailléara Penibéitica ("Sistema Penibético" nó "Cordillera Penibética"), atá suite i Málaga (), san Andalúis (An Spáinn ). Fuair sí an t-ainm seo mar gheall ar dhath scothbhán a carraig aolchloiche, atá i gcodarsnacht láidir le toin dhearga na bpeireadóitítí ó Siarra Bermeja agus Siarra Alpujata ar gach taobh di.
Tugtar an "Pico de la Concha" (1215 méadair os cionn leibhéal na farraige ), uirthi mar nuair a bhreathnaítear uirthi ón iarthar bíonn sí cosúil le blaosc stríocach moilisc, is í an dara ceann is airde tar éis "Pico del Lastonar"
(buaic Lastonar) (1275 m asl) Is iad na beanna eile ná : "Cerro de la Zarina" (1141 m) agus "Cruz de Juanar" (1178 m)..
Tá sí suite idir an "Costa del Sol Occidental"agus Sierra de las Nieves i mbardais Istán, Ojén, Marbella agus Monda.
Ionsaí diúracán ar Horza. Ar 5 Deireadh Fómhair 2023, phléasc diúracán ollmhór a bhí scaoilte ag fórsaí Rúiseacha le Horza, sráidbhaile in oirthear na hÚcráine. Bhí an eachtra seo ar cheann de na hionsaithe is mó inar maraíodh sibhialtaigh ó thús an chogaidh, Ionradh na Rúise ar an Úcráin.
Ionsaí.
Is in Oblast Kharkiv atá an sráidbhaile Horza, gar don teorainn leis an Rúis agus 30 ciliméadar ó bhrollach an chatha ag an am. Bhí thart ar 300 duine ina gcónaí i Horza ag an am.
Diúracán den déanamh Iskander a scaoil na Rúisigh leis an áit. Sin diúracán balaistíoch tréanphléascach atá 7.3 méadar ar a fhad.
Pléascadh.
Bhí 52 duine in iomlán caillte de bharr an ionsaithe. Bhí daoine tagtha le chéile le haghaidh tórraimh a bhí ar siúl i gcaife i sráidbhaile Hroza nuair a phléasc an diúracán gan aon fhógra sa tsráidbhaile. 
Bhí sé séanta ag an Rúis gur dhírigh siad an t-ionsaí ar shibhialtaigh den ghnó. Comhtharlú amach is amach a bhí ann, a mhaígh an Rúis, gur sochraid saighdiúir Úcránach a bhí ann, agus go raibh cúpla saighdiúir eile ann ag an am, nó a lucht tacaíochta. Cheap daoine eile go bhfuair na Rúisigh leid faoi, agus brathadóir "a bhí ann"
Future Nostalgia. Is é Future Nostalgia an dara halbam ón amhránaí Sasanach agus Albánach Dua Lipa. Cuireadh amach é ar an 27 Márta 2020 ag Warner Records. Is albam pop agus dioscó é an t-albam le tionchair ceol damhsa agus leictreonach a thaitin le Lipa ina hóige.
Foilsíodh an chéad singil "Don't Start Now" ar an 31 Deireadh Fómhair 2019. Bhí an-rath aici. Foilsíodh cúig shingil eile, "Physical", "Break My Heart", "Hallucinate", "Levitating" agus "Love Again".
Bhí an-rath ag an albam, ag sroicheadh barr na cairteacha i 15 thír. Chaith sé 4 sheachtaine ag barr chairt na Ríochta Aontaithe, an chéad albam le Dua Lipa chun é a dhéanamh.
Ar an 20 Lúnasa 2020, cuireadh amach albam athmheasctha darbh ainm "Club Future Nostalgia", déanta in éineacht leis an DJ Meiriceánach .
Chuaigh sí ar chamchuairt timpeall Meiriceá Thuaidh agus Theas, An Eoraip agus An Aigéine chun an albam a chur chun cinn. Ar dtús, cuireadh an chamchuairt ar ceal cúpla uair de bhar Paindéim COVID-19. Thosaigh sí sa bhliain 2022.
Jon Fosse. Is scríbhneoir agus drámadóir Ioruach é Jon Fosse (a rugadh ar 29 Meán Fómhair 1959 san Haugesund, An Iorua). 
Scríbhneoir bisiúil é Fosse a bhfuil thart ar 40 dráma foilsithe aige, chomh maith le húrscéalta, filíocht, aistí, leabhair do pháistí agus saothair aistriúcháin. Tá cáil air le fada an lá as an úsáid nuálach a bhain sé as teanga agus as an turgnamh foirmiúil. 
Bronntar an Duais Nobel na Litríochta air sa bhliain 2022 mar aitheantas ar shaothar iomlán an scríbhneora.
Cogadh Iosrael-Gaza. Rinne na míleataigh Ioslamacha Hamas ionsaí mór, gan choinne, ar Iosrael ar 7 Deireadh Fómhair 2023. Mar fhrithbheart, d’fhógair rialtas Iosrael cogadh ar Hamas, agus léigear iomlán ar Stráice Gaza. Ar 28 Deireadh Fómhair, rinne Iosrael ionradh talún ar Gaza. Ní raibh meas ná aird ag Iosrael ar an mbeatha, agus neamhshuim iomlán den dlí idirnáisiúnta, rud a tharraing conspóid. Faoi dheireadh Nollaig 2023 bhí 70% de thithe Gaza scriosta ag buamaí Iosrael.
As Eabhrais, tugtar תגובות בין-לאומיות למלחמת חרבות ברזל ar "Cogadh Iosrael-Gaza" nó "Cogadh na gclaimhte gan trua gan taise", agus fonn mallaithe díoltais ar Rialtas na hIosrael, rialtas i bhfad amach ar an eite dheis, agus rinne na Náisiúin Aontaithe cáineadh géar ar gach taobh. 
Imeachtaí.
Ionsaí ar Iosrael.
Ar 7 Deireadh Fómhair, cuireadh tús leis an aighneas nuair a chuaigh míleataigh armtha de chuid Hamas trasna na teorainn as Gaza agus déanadh ionsaí gan choinne ar Iosraelaigh. Thug lucht Hamas 'Oibríocht Dhíle d'al-Aqsa' (en arabe : عملية طوفان الأقصى, "ʿamaliyyat ṭūfān al-ʾAqṣā") air. Mharaigh Hamas thart ar mhíle dhá chéad duine in Iosrael, páistí agus seandaoine ina measc. Maraíodh níos mó ná dhá chéad seasca duine óg a bhí ag freastal ar fhéile cheoil. 
Dúirt 'Fórsaí Cosanta Iosrael' gur mharaigh siad níos mó ná míle cúig chéad de na míleataigh Hamas san ionsaí. 
Ionsaí ar Gaza.
Thosaigh arm Iosrael ag bailiú taobh amuigh d'halla teorann Gaza ar 8 Deireadh Fómhair, agus iad ag fáil réidh le hionsaí talún. Ar 9 Deireadh Fómhair, bhí ordú tugtha ag Aire Cosanta Iosrael Yoav Gallant go ndéanfaí léigear iomlán ar Stráice Gaza. Ghearr siad soláthar de bhia, uisce, leictreachas, leigheas, agus gach ní eile, mar chuid den léigear. 
Bhí ná mílte Palaistíneach maraithe taobh istigh de Gaza sna hionsaithe millteacha a rinne fórsaí Iosrael agus eachtraithe eile, mar shampla, pléasc in Ospidéal Al-Ahli, Gaza agus ruathair aeir ar champa teifeach Jabalia.
Dúirt na Náisiúin Aontaithe arís is arís go raibh beatha leanaí in Gaza i mbaol de dheasca an díhiodráitithe, srl.
Ar an 28 Deireadh Fómhair, thosaigh ionradh Iosrael ar Gaza i ndáiríre. 
Dar le Roinn Sláinte Gaza, bhí breis agus 30,000 Palaistíneach maraithe idir Deireadh Fómhair - Feabhra 2024. Bhí Stráice Gaza faoi léigear le linn an ama seo agus tharla gorta. 
Comparáid.
Dúirt na Náisiúin Aontaithe i mí na Samhna 2023 go bhfuair timpeall 5,400 daoine bás san iomlán i ngach coimhlint eile a bhí idir Iosrael agus Hamas ó bhí 2007 ann (am nuair a tháinig Hamas i gcumhacht in Gaza) agus an feachtas buamála is faide de chuid Iosrael.
Féach freisin.
Cásanna dlí agus taidhleoireacht.
Stair
Bo Almqvist. Acadóir béaloidis Sualannach agus iar-Ollamh le Béaloideas Éireann, ón gColáiste Ollscoile, Baile Átha Cliath a bhí in Bo Gunnar Almqvist (1931–2013).
Roibeard Ó Cathasaigh. Is acadóir ó Lios Póil i nDuibhneacha é Roibeard Ó Cathasaigh, agus is léachtóir é le Gaeilge i gColáiste Mhuire Gan Smál, Ollscoil Luimnigh.
Spéicéir Theach na nIonadaithe, SAM. Is é Spéicéir Theach na nIonadaithe an tríú duine is tábhachtaí i rialtas na Stát Aontaithe, de réir an Bhunreachta, Teach na hIonadaithe, Stáit Aontaithe Mheiriceá Ceann Comhairle
Is iad baill an Tí a thoghann Ceann Comhairle an Tí, nó an Spéicéir / Speaker, mar a thugtar air as Béarla.
Spéicéirí.
Toghadh Kevin McCarthy mar Spéicéir i dtús mí Eanáir 2023 agus cuireadh as oifig é mar Spéicéir cúpla mí níos déanaí. Ba é an chéad cheannaire i stair sheomra íochtair Chomhdháil na Stát Aontaithe a baineadh den phost. Vótáil ochtar Poblachtánach ón eite fhíordheis den pháirtí Poblachtánach i gcoinne McCathy.
Toghadh Mike Johnson mar spéicéir Theach na nIonadaithe ar 25 Deireadh Fómhair 2023. Tá cúlra aige sa dlí bunreachtúil. D’éirigh leis na Poblachtánaigh ar deireadh thiar dóthain vótaí a chur le chéile le Johnson a cheapadh, bunaithe cuid mhór ar thacaíocht a bheith faighte aige ó Donald Trump. Dúirt Johnson ag a chéad preasagallamh go bhfuil táinseamh Uachtaráin ar an dara cumhacht is mó atá aige, i ndiaidh fógairt cogaidh.
Guts (albam Olivia Rodrigo). Is é Guts an dara halbam stiúideo ón amhránaí Meiriceánach Olivia Rodrigo. Foilsíodh é ar an 8 Meán Fómhair 2023 trí Geffen Records. Scríobh agus thaifead sí an t-albam in éineacht le , a d'oibrigh léi ar a céad albam "Sour".
Is albam popcheoil é "Guts" le hamhráin bhríomhara agus bailéid shéimhe. Tá níos mó tionchair rac ann freisin ná a bhí ar an gcéad albam. Is é ábhar an albaim ná athrú Rodrigo ón ógántacht go dtí an aosacht agus na dúshláin a bhaineann leis. Moladh í as an ábhar, as castacht na liricí agus as aeistéitic agus fuinneamh ginearálta an cheoil.
Chuaigh an t-albam go dtí barr na cairteacha i 14 thír, an Astráil, Ceanada, Éire, an Ríocht Aontaithe agus an tSualainn san áireamh. Foilsíodh trí shingil in éineacht leis an albam: "Vampire", "Bad Idea Right?" agus "Get Him Back!". Beidh Rodrigo ag dul ar chamchuairt leis an albam sa bhliain 2024 freisin.
Caife ar fionraí. Is éard is Caife ar fionraí ann ná nós dea-thola nó carthanachta ina spreagtar daoine chun cupán caife "ar feitheamh" a cheannach do dhaoine anaithnide a thiocfaidh isteach i gcaifé nó i mbialann ina ndiaidh. Ó chleachtas "caffè sospeso" – a chiallaíonn "caife ar fionraí" nó "caife ar ball" san Iodáilis a thagann sé, agus is san Iodáil a thosaigh an nós a spréigh amach timpeall na hEorpa ina dhiaidh sin.
Charles Lamb (péintéir). Ealaíontóir mór le rá as Éireann ba ea Charles Lamb ((30 Lúnasa 1893 – 15 Nollaig 1964) ) a tharraing pictiúir go leor de shaol na hÉireann agus de thírdhreach agus muintir Chonamara.
Saol.
Ba as Port an Dúnáin Charles Lamb agus ba é an t-údar Pádraic Ó Conaire a mhol dó a aghaidh a thabhairt ar Chonamara. Tamaill níos déanaí, thit Lamb faoi dhraíocht ag Conamara agus rinne sé pictiúir dhraíochta den cheantar. Bhí Lamb ina chónaí ar an gCeathrú Rua ó na tríochaidí go dtí gur cailleadh é i 1964.
Ceannródaí ab ea a bhean, Catherine Hueffer Lamb a bhí ar an gcéad bhean a cháiligh ina tréidlia – an t-aon bhean a bhí sa rang (ba é an scríbhneoir Ford Madox Ford a hathair).
Mac le Charles Lamb ba ea Peadar Lamb, duine de mhóraisteoirí na hÉireann.
Saothar.
Díoladh sa bhliain 2017, ar €2,500, saothar le Lamb ina bhfuil radharc de chósta Chonamara – 'Coastal Landscape – Carraroe'
Séamus Ó hUltacháin. File agus scríbhneoir Gaeilge ba ea Séamus Ó hÚltacháin nó "Jim Nolan" (1948 - 19 Meán Fómhair 2023. Chaith sé scór bliain is tuilleadh ag teagasc i mBÁC, agus é ag scríbhneoireacht ag an am céanna.
Ar scor, d'fhill sé ar an mBlaic i gContae an Chabháin, áit a mbíodh sé ag obair mar threoraí i bPáirc Náisiúnta an Bhoirinn. Bhí an galar néarón luadrach air.
Saothair.
Chaith sé scór bliain is tuilleadh ag teagasc i mBÁC, áit ar chruthaigh sé an tsraith leabhar "Deco agus a chairde" le O'Brien Press (sraith theilifíse do dhéagóirí ar RTÉ níos déanaí). Foilsíodh aistí leis ar iarsmaí seandálaíochta, go háirithe ar chlocha sa tírdhreach, i "Breifne" agus "Archeology Ireland". Bhí sé ina chomhúdar ar "Stair Chill na Laighneach". Chonacthas saothar filíochta leis i "Scríbhneoirí Cois Teorainn" fosta.
Corn FIFA an Domhain 2030. Craobhchomórtais sacair is ea Corn FIFA an Domhain 2030, ar siúl i sé thír ar thrí mhór-roinn sa bhliain 2030. 
Sa bhliain 2023, cheadaigh comhairle rialaithe FIFA athrú ar an bhformáid thraidisiúnta ar ócáid chomóradh céad bliain an chomórtais. De réir an tsocraithe neamhghnách seo, beidh trí thír i Meiriceá Theas - an Airgintín, Paragua agus Uragua - mar óstach ar chluiche oscailte amháin. 
Beidh an chuid eile den chomórtas ar siúl ansin sa Spáinn, sa Phortaingéil agus i Maracó. 
Reáchtáladh an chéad Chorn Domhanda in 1930 in Uragua, agus bhí an bua ag an tír óstach. Ó shin i leith tá sé ar cheann de na himeachtaí spóirt is luachmhaire agus is mó faire ar domhan.
Something To Give Each Other (albam Troye Sivan). Is mé Something To Give Each Other an tríú halbam stiúideo ón amhránaí Astrálach Troye Sivan. Foilsíodh é trí EMI Music Australia agus Capitol Records ar an 13 Deireadh Fómhair 2023, cúig bliana i ndiaidh a albam deireanach "Bloom". Cuireadh amach dhá shingil roimh an albam, "Rush" ar an 13 Iúil agus "Got Me Started" ar an 20 Meán Fómhair 2023. Seoladh singil eile "One Of Your Girls" ar an lá céanna leis an albam. Thug léirmheas ó "The Guardian" ceithre réalt don albam.
Cúlra.
D'fhógair Sivan an t-albam ar an 9 Meitheamh 2023 ar Instagram in éineacht le gearrthóg físe a thaispeáin é féin ar teilifís ar feadh na blianta ag tosú nuair a chuir sé a chéad físeán ar YouTube agus ag críochnú le gearrthóg don físeán cheoil don singil "Rush" a bhí le teacht. Dúirt sé sa phostáil go raibh sé ag obair ar an albam ar feadh níos mó ná cúig bliana idir cheangaltais éagsúla eile ar nós a chamchuairt The Bloom Tour agus an tsraith theilifíse "The Idol", áit a bhí príomhpháirt aige.
D'fhógair sé ainm an albaim agus dáta a sheolta agus nocht sé an clúdach ar an 13 Iúil 2023 ar na meáin shóisialta.
Ailton Krenak. Is scríbhneoir, fealsamh agus gníomhaí pobail é Ailton Krenak as an Bhrasaíl (a rugadh ar 29 Meán Fómhair 1954 i Minas Gerais), an chéad bhundúchasach riamh a toghadh ina bhall d’Acadamh Brasaíleach na Litríochta. 
Is ball é Ailton Krenak den phobal bundúchasach Krenak. Ceann de na smaointe atá ag Krenak ná ardán a fhorbairt ar a mbeadh pobail bhundúchasacha na tíre in ann a scéalta féin a insint ina dteangacha éagsúla féin. 
Tá cáil ar Krenak sa Bhrasaíl agus thar lear mar scríbhneoir. Ach is mar scéalaí is mó a bhreathnaíonn sé air féin, oidhre beo ar thraidisiún béil a phobail. 
Saothar.
Aistríodh saothar Krenak go 13 teanga. Tá a leabhar "Ideias para adiar o fim do mundo" (‘Moltaí chun deireadh an domhain a chur ar athlá’) ar fáil i mBéarla faoin teideal "Ideas to Postpone the End of the World" (2019). Tá dhá leabhar eile dá chuid ar fáil i mBéarla freisin: "Life is not Useful" (2020) agus "Future Ancestor" (2022).
Ceann de na téamaí lárnacha i scríbhneoireacht Ailton Krenak ná an smaoineamh gurb é an scaradh saorga a chuir an aigne iartharach i bhfeidhm idir "homo sapiens" agus an chuid eile den domhan bunchúis ghéarchéim na haeráide agus gach fadhb thimpeallachta eile. Mar shampla, ina leabhar "Ideias para adiar o fim do mundo," molann Krenak an teachtaireacht, 'ní dhéanfadh an duine creach ar shliabh dá dtuigfeadh sé gur neach beo atá sa sliabh, ná ní chaithfeadh sé dramhaíl mhianadóireachta in abhainn dá dtuigfeadh sé gur gaol dúinn í'. (Ar bhruacha an Rio Doce, an abhainn is truaillithe i Meiriceá Theas, a rugadh Ailton Krenak).
Tubaiste Dongfang zhi Xing. Chuaigh an long chrúsála, an Dongfang zhi Xing nó "The Eastern Star" go tóin poill i ndeisceart na Síne ar 1 Meitheamh 2015. Áirítear é seo a bheith ar an tubaiste loingseoireachta is measa sa tSín sa 21ú haois. Cailleadh 442.
Imeachtaí.
Bhí an bád ar a bhealach ó Nanjing go Chonging ach chuaigh sé go tóin poill "de dheasca na drochaimsire", de réir na hÚdaráis, thart ar a 9.30. Is ar abhainn an Yangtze a tharla an timpiste. 
Bhí breis is 454 duine ar bord, turasóirí amach sna blianta ab ea a bhformhór.
Tarrtháladh 12, an captaein agus an príomhinnealtóir ina measc.
The Onion Router. Is bogearra (ríomhoideas) foinse oscailte é The Onion Router, nó TOR mar is gnách é a ghiorrú. Úsáidtear TOR le cumarsáid gan ainm a cheadú trí líonra forleagtha domhanda a bhfuil breis is seacht míle athsheachadán.
An té a rachaidh i muinín TOR is féidir leis a ghníomhaíocht ar an Idirlíon a choinneáil faoi cheilt níos fearr ná gan TOR. Ní ligfeadh TOR duit a aithint cá bhfuil úsáideoir áirithe suite, fiú dá mbeadh faireachas Idirlín nó anailis tráchta idir lámhaibh agat. Is féidir leis an úsáideoir cumarsáid a dhéanamh gan a ainm ná a sheoladh IP a nochtadh, agus é ag baint leasa as nóid imeachta TOR.
Tagraíonn an focal "onion", oinniún, do phrionsabal bunúsach TOR, is é sin, ródú oinniúin ("onion routing" as Béarla) - an modh códaithe a bhfuil an ródú bunaithe tá sé cosúil le hionair an oinniúin, is é sin, cuireann TOR sraith chriptithe anuas ar shraith chriptithe. Forbraíodh TOR i Saotharlann Taighde Chabhlach na Stát Aontaithe ("United States Naval Research Laboratory"), agus ba iad an matamaiticeoir Paul Syverson agus na ríomheolaithe Roger Dingledine agus Nick Mathewson a lainseáil an chéad leagan den bhogearra ar an 20 Méán Fómhair 2002. Bhí an obair tosaithe faoi lár na nóchaidí, agus ba é ba chuspóir leis ar dtús ná cumarsáid lucht faisnéise na Stát Aontaithe a chosaint ar an Idirlíon.
Lenár linn féin tá teacht ag gnáthdhaoine ar TOR, agus is ábhar mór conspóide é go bhfuil coirpigh de chineálacha éagsúla ag glacadh buntáiste air le, abair, drugaí mídhlíthiúla a dhíol nó le pornagrafaíocht faoi pháistí a scaipeadh.
Toghchán parlaiminte na Polainne, 2023. Reáchtáladh toghchán parlaiminte na Polainne 2023 ar an 15 Deireadh Fómhair.
Cúlra.
Bhí páirtí na heite deise, an PiS [Páirtí Dlí agus Cirt] faoi cheannaireacht Jaroslaw Kaczynski, i gcumhacht idir 2015-2023. Faoi pháirtí an PiS, cuireadh deireadh de réir a chéile le go leor de na hiarshrianta agus na cosaintí a bhíodh ann ionas go raibh smacht níos mó ag an bpáirtí ar institiúidí an stáit – na cúirteanna, na meáin phoiblí agus an próiseas toghcháin féin. Cháin lucht feachtais LADT agus comhshaoil an páirtí chomh maith mar gheall ar a sheasamh i leith cúrsaí chearta an duine agus athraithe aeráide.
Bhí go leor cainte ann le linn 2023 gurb é seo an toghchán is tábhachtaí ón gceann i 1989, nuair a cuireadh an daonlathas i bhfeidhm sa tír tar éis chliseadh an chumannachais, a bhí i bhfeidhm go hoifigiúil sa tír ó 1952. Measadh go mbeidh an-tionchar ag toradh an toghcháin seo ar an tír agus gur ród nua don tír a bheidh ann go sóisialta agus ó thaobh na polaitíochta agus an chultúir.
Feachtas.
Bhí Comhghuaillíocht Shibhialta na Polainne, páirtí a bhfuil Donald Tusk, iarUachtarán ar an Aontas Eorpach, i gceannas air, réidh le teacht in áit pháirtí na heite deise, an PiS [Páirtí Dlí agus Cirt] faoi cheannaireacht Jaroslaw Kaczynski.
Bhí sé geallta ag Tusk go gcuirfidh rialtas faoina cheannas féin feabhas ar chaidreamh na Polainne leis an AE agus go n-éireoidh leis an €36 billiún as Ciste Téarnaimh ón Covid an Aontais Eorpaigh (a ceileadh orthu go dtí 2023 a fháil don tír). Aighneas idir an tAE agus páirtí PiS, toisc gur breithiúna a bhí báúil leis an bpáirtí sin a ceapadh in ardchúirteanna na tíre, ba chúis leis an maoiniú sin a bheith gan dáileadh roimh an toghchán.
Gheall an Chomhghuaillíocht Shibhialta freisin go ndéanfaí liobrálú ar dhlíthe na tíre maidir le ginmhilleadh. Sa bhliain 2021 a tugadh isteach dlí a chuir nach mór cosc iomlán ar an gcóir leighis sin.
Torthaí an toghcháin.
Vótáil thart ar 73% den toghlach, an vóta is airde ó 1989 nuair a cuireadh deireadh leis an gcumannachas.
Fuair Páirtí Dlí agus Cirt 194 suíochán, i bhfad ón 231 suíochán a bheadh riachtanach chun móramh a bheith aige. 
Ní bhfuair Páirtí na Cónaidhme, a bhí i bhfad amach ar an eite dheis, ach 18 suíochán. Ní raibh aon choinne le torthaí chomh dona sin don Pháirtí.
Mar sin ní raibh an Páirtí Dlí agus Cirt comhrialtas a chur le chéile leis na feisirí a bhí i bhfad amach ar an eite dhei
Bhí teacht ag an bhfreasúra ar 248 suíochán agus bhí páirtí Tusk in ann comhrialtas leathan a dhéanamh leis Tríú Slí, páirtí atá ar dheis ón lár, agus le Lewica, páirtí ar an eite chlé.
In Éirinn.
Bhí 11 both vótála oscailte in Éirinn do na Polannaigh a bhí ina gcónaí anseo agus vótáil na mílte díobh sa toghchán.
Rialtas.
Ar an 13 Nollaig 2023, ghlac Donald Tusk mionn na hoifige mar phríomh-aire ar an bPolainn.
Foras Gnó na hÉireann. Eagraíocht Ghaeilge do lucht gnó é Foras Gnó na hÉireann nó FGÉ ("Foras Gnó na Gaeilge " uaireanta). Bunaíodh é breis is 50 bliain ó shin. Ba é sprioc fhadtéarmach FGÉ ón gcéad lá an Ghaeilge a chur chun cinn i saol gnó na hÉireann. Bíonn sé de nós ag an eagraíocht teacht le chéile uair sa mhí le haghaidh lóin, i mBialann na gComhaltaí, Teach Laighean. Thosaigh an traidisiún sin nuair a toghadh Ruairí Brugha ina Sheanadóir sa bhliain 1977, thug an Seanadóir cuireadh don eagraíocht an lón a chaitheamh san mBialann sin ar bhonn rialta. I láthair na huaire is é Éamon Ó Cuív, Teachta Dála, atá mar éarlamh nó pátrún ag an eagraíocht.